**Správa o hospodárení SAG za rok 2020**

V roku 2020 výbor SAG pod vedením Miroslava Poliaka pokračoval v zavedenom hospodárení. Schválený mierne deficitný rozpočet, bol následne významne zmenený pridelenou dotáciou z MŠVVaŠ a hospodárenie nakoniec skončilo s pozitívnym saldom.

Pandemická situácia obmedzila množstvo realizovaných súťaží a pravidlá čerpania dotácie MŠ nám dovolili prostriedky vyčerpať približne na 80%.

Konečný stav čerpania rozpočtu je uvedený v nasledujúcej tabuľke:

|  |  |  |  |
| --- | --- | --- | --- |
| **Položka** | **Plán** | **Stav** | **Poznámka** |
| **Príjmy** | **4 000,00 €** | **12 474,10 €** |  |
| Členské | 2 000,00 € | 2 215,01 € |  |
| Dotácia z MŠ |  | 8 922,28 € | 600,-€ odmena za celoživotnú prácu s mládežou a životné jubileum - S. Urbaník, 8322,28 € dotácia na Rozvoj športov, ktoré nie sú uznanými podľa Zákona o športe (Celkom dotácia 10 000€ a z toho 1677,72 nečerpané) |
| úroky |  | 0,00 € | zo sporiaceho účtu, na ktorý bola poukázaná dotácia (po odrátaní zrážkovej dane 0,14 E) |
| Podiel zaplatenej dane 2 % | 1 000,00 € | 384,13 € |  |
| Dary | 1 000,00 € | 952,68 € | Pavol Lisý, Slavomír Kralik |
| **Výdavky** | **4 170,00 €** | **10 163,73 €** |  |
| EGF -členské | 200,00 € | 200,00 € |  |
| IGF- Členské | 200,00 € | 202,00 € |  |
| Odmena za celoživotnú činnosť |  | 600,00 € | Stanislav Urbaník - vyplatenie dotácie z MŠ |
| Réžia a služby | 170,00 € | 102,00 € | vedenie účtu, potvrdenia k žiadostiam, notárske overenia |
| GPS a GPSJ | 300,00 € | 3 073,24 € | ceny do Grand Prix Slovakia (GPS 200 EUR, GPSJ 100 EUR); 2773,24€ čerpané z prostriedkov MŠ SR na GPS súťaže |
| Medaile pre majstrovské kategórie | 200,00 € | 179,99 € | rengo, páry, 9x9, 13x13, ženy, muži, ženy, juniori, bleskovky plus reklamný banner |
| MSR | 400,00 € | 2 695,00 € | Prenájom priestorov a príspevok účastníkom (celá položka je čerpaná z dotácie MŠ) |
| Festival Go | 300,00 € | 0,00 € | Nečerpané, nekonalo sa |
| Príspevky na činnosť klubov |  | 2 070,00 € | za aktivity realizované v 2020, vyplatené vo februári 2021 |
| Podpora účasti na medzinárodných podujatiach Go | 2 000,00 € | 941,50 € | dve akcie juniorov, Slapy a Go kemp v ČR |

Vyššie výdavky oproti plánu boli schválené na rokovaniach výboru a súvisia s čerpaním účelovo viazaných prostriedkov MŠVVaŠ, ktoré asociácia obdržala počas roka.

Asociácia ku koncu roka 2020 eviduje záväzok voči MŠ SR vo výške 1 435,38 €. Majetok asociácie tvoria len finančné prostriedky. Jeho stav oproti minulému roku vzrástol skoro o 900 €.

|  |  |  |  |  |  |  |
| --- | --- | --- | --- | --- | --- | --- |
| **Stav majetku k** | **31.12.2020** | **31.12.2019** | **31.12.2018** | **31.12.2017** | **31.12.2016** | **31.12.2015** |
| Bankové účty | 11 587,27 € | 9 154,33 € | 8 054,18 € | 7 198,64 € | 7 427,70 € | 6 508,31 € |
| Pokladňa | 374,26 | 471,84 € | 111,32 € | 482,81 € | 64,05 € | 131,34 € |
| **Spolu** | **11 961,53 €** | **9 626,17 €** | **8165,50 €** | **7 681,25 €** | **7 491,75 €** | **6 639,65 €** |

Príjmy s ktorými možno trvalo počítať sú členské príspevky, podiely na zaplatenej dani (2%) a ostatné dary. Významnú časť príjmu z členských príspevkov (približne 1000 €) je výsledkom aktivizovania členskej žákladne.

Ďakujeme všetkým, ktorí v roku 2020 asociáciu alebo jednotlivé turnaje finančne podporili a obraciame sa k členskej základni s prosbou o podporu aj v tomto roku. Rovnako ďakujeme všetkým, čo poukázali asociácií podiel zaplatenej dane (2%).

Hlavným cieľom v oblasti hospodárenia zostáva aj naďalej zvyšovanie príjmov a umožniť tak intenzívnu a kvalitnú prípravu na športovú aktivitu a zlepšenie podmienok pre rast členskej základne náborom mládeže. Tento cieľ sa nám v roku 2020 darilo naplniť len z časti, prostriedky neboli naplno využité hlavne vďaka obmedzeniam občianských slobôd a z toho vyplývajúceho mimoriadne krátkeho súťažného obdobia (od 25.5 do 11.10).

Asociácia splnila podmienky na pridelenie dotácie MŠ aj pre rok 2021, MŠ nám opäť pridelilo dotáciu vo výške 10 000,- €.

V Bratislave 26.6.2021

Martin Strelka

Hospodár SAG